Diari Oficial de la Generalitat Valenciana


Sumari del DOGV 8621, del 27-08-2019 (2019/7007)

Notificació de la sentència dictada en el procediment de judici verbal número 206/2016.
---------------------------------------------------------------------------------------

### Dades del document

Número de DOGV
:   8621

Data del DOGV
:   27-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7007


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment de judici verbal número 206/2016. [2019/7007]  
Demandant: Aguas de Valencia, SA.  
Procuradora: Desamparados Barber París.  
Demandat: Francisco Serra Esteve.  
  
En aquest procediment de judici verbal seguit a instàncies d'Aguas de Valencia, SA, contra Francisco Serra Esteve s'ha dictat la sentència que literalment és com segueix:  
  
«Sentència número 167/2018  
  
Massamagrell, 13 de novembre de 2018  
  
Carola Soria Piquer, magistrada jutgessa del Jutjat de Primera Instància i Instrucció número 1 de Massamagrell i el partit, he vist aquestes actuacions de judici verbal, seguides en aquest jutjat amb el número 206/2016, a instàncies d'Aguas de Valencia, SA, representada per la procuradora dels tribunals Amparo Barber París, i defensada per lletrat, contra Francisco Serra Esteve, en situació legal de rebel·lia processal.  
  
  
Antecedents de fet  
Primer. Que la deguda representació de la part actora va presentar demanda d'acord amb les prescripcions legals en la qual, amb l'al·legació prèvia dels fets i els fonaments de dret que hi estimava que eren d'aplicació, acabava demanant que es dictara sentència per la qual es declarara resolt el contracte de subministrament d'aigua i d'instal·lació i reparació de comptador subscrit en el seu moment amb el demandat, relatiu a l'immoble situat a l'avinguda Hostalets, número 69, porta 1a, de Puçol, i ordene que s'adopten les mesures que resulten necessàries per al cessament efectiu del subministrament d'aigua, i autoritze, si fora necessari, a entrar en l'immoble on es troba instal·lat el comptador per a poder interceptar el pas de l'aigua. Condemne la part demandada a pagar a l'actora, en concepte de subministrament efectuat i no satisfet, la quantitat de 1.997,48 euros més els interessos legals des de la data d'interposició de la demanda i costes del procediment. Fundava la seua acció en el fet que el demandat va subscriure, en data 1 de maig de 1997, un contracte de subministrament d'aigua potable i d'instal·lació i conservació del seu comptador per a l'immoble abans esmentat, i ha deixat d'abonar el demandat 22 factures, l'import total de les quals puja a 1.999,48 euros, que és l'import que es reclama en la demanda.  
Segon. Que, una vegada admesa a tràmit la demanda, es va donar trasllat a aquesta a la part demandada perquè compareguera dins del termini i de la forma escaient, i la contestara, la qual cosa no va efectuar, per la qual cosa va ser declarat en rebel·lia mitjançant diligència d'ordenació de data 22 de gener de 2018.  
Tercer. Convocades les parts a judici, va comparéixer l'actora, que es va afirmar i va ratificar en el seu escrit de demanda, i la demandada no hi va comparéixer. A instàncies de la part actora, s'ha practicat prova documental, consistent a considerar reproduïts els documents aportats, amb la qual cosa les actuacions van quedar pendents d'aquesta resolució.  
Quart. Que en la tramitació d'aquestes actuacions s'han observat les prescripcions legals.  
  
Dispositiva  
Estime la demanda formulada a instàncies d'Aiguas de Valencia, SA, representada per la procuradora dels tribunals Amparo Barber París, contra Francisco Serra Esteve, en situació legal de rebel·lia processal, i en conseqüència:  
1. Declare resolt el contracte de subministrament d'aigua i d'instal·lació i reparació de comptador subscrit en el seu moment amb el demandat, relatiu a l'immoble situat en l'avinguda Hostalets, número 69, porta 1a, de Puçol, i autoritze l'adopció de les mesures que resulten necessàries per al cessament efectiu del subministrament d'aigua, i autoritze, si fora necessari, a entrar en l'immoble on es troba instal·lat el comptador per a poder interceptar el pas de l'aigua;  
2. Condemne la part demandada a pagar a l'actora, en concepte de subministrament efectuat i no satisfet, la quantitat de 1.997,48 euros, més els interessos legals des de la data d'interposició de la demanda;  
3. Amb imposició de costes del procediment a la part demandada.  
  
Notifiqueu aquesta resolució a les parts, i feu saber que contra aquesta resolució no es pot interposar cap recurs.  
Aquesta és la meua sentència, que jutge definitivament en primera instància, que pronuncie, mane i signe.»  
Publicació. La sentència anterior ha estat llegida i publicada en el dia de la seua data per la jutgessa que la subscriu mentre es trobava celebrant audiència pública; en done fe.  
I atés que el demandat, Francisco Serra Esteve, es troba en parador ignorat, expedisc aquest edicte, a fi que li valga de notificació de la forma deguda.  
  
Massamagrell, 8 de juliol de 2019.- La lletrada de l'Administració de justícia: María Sofia Graella Galdón.